بۇنىڭ ئىچىدە، بايىنغولىن ئوبلاستلىق جامائەت خەۋپسىزلىكى ئىدارىسىنىڭ سابىق مۇئاۋىن تەكشۈرۈپ تەتقىق قىلغۇچىسى، يەنجى خۇيزۇ ئاپتونوم ناھىيەلىك پارتكوم دائىمىي كومىتېتىنىڭ سابىق ئەزاسى، جامائەت خەۋپسىزلىكى ئىدارىسىنىڭ سابىق ئىدارە باشلىقى دۇڭ لۇڭنى ئۆز ئىچىگە ئالغان بىرنەچچە ئادەم قارا، رەزىل كۈچلەرنىڭ «مۇھاپىزەت كۈنلۈكى» بولۇپ، جىنايەت ئۆتكۈزۈشكە چېتىلغانلىقتىن، قانۇن بويىچە تەكشۈرۈپ بىر تەرەپ قىلىنغان؛ بايىنغولىن ئوبلاستلىق جامائەت خەۋپسىزلىكى ئىدارىسى زەھەر چەكلەش تارماق ئەترىتىنىڭ سابىق مۇئاۋىن تارماق ئەترەت باشلىقى ئېلشات مەمەت قاتارلىقلار ئۇزاق مۇددەت قارا، رەزىل كۈچلەرگە «يۆلەنچۈك» بولۇپ، جىنايەت ئۆتكۈزۈشكە چېتىلغانلىقتىن قانۇنغا ئاساسەن جىنايى ئىشلار بويىچە توختىتىپ قويۇلغان؛ يەنجى جامائەت خەۋپسىزلىكى ئىدارىسى چېگرادىن چىقىش - كىرىشنى باشقۇرۇش چوڭ ئەترىتىنىڭ سابىق سىياسىي يېتەكچىسى خې جيەنجۈن قاتارلىق بىرنەچچە ئادەم ئۇزاق مۇددەت قارا، رەزىل كۈچلەرگە خەۋەر يەتكۈزۈپ، جىنايەتچى ئۇنسۇرلارنىڭ جازادىن قېچىشىغا ياردەم بەرگەنلىكى ئۈچۈن، جىنايى ئىشلار جاۋابكارلىقى سۈرۈشتە قىلىنغان؛ بۈگۈر ناھىيەسى قاراباغ يېزىلىق پارتكومنىڭ سابىق مۇئاۋىن شۇجىسى، يېزا باشلىقى تۇرسۇن جۈمە قاتارلىقلار ھوقۇقىدىن پايدىلىنىپ ئۆز كۆمىچىگە چوغ تارتىپ، دۆلەت، كوللېكتىپنىڭ مال - مۈلكىنى ئىگىلىۋالغان، ئۇرۇقداشلىق كۈچلىرى بىلەن ئۆزئارا تىل بىرىكتۈرۈپ، ئاساسىي قاتلام ھاكىمىيىتىنى چاڭگىلىغا ئېلىۋالغانلىقى ئۈچۈن، قانۇن بويىچە جىنايى ئىشلار جاۋابكارلىقى سۈرۈشتە قىلىنغان.